**חוו"ד בעניין החובה לשלם פיצויי פיטורים בנסיבות של הפסקת יחסי עבודה על רקע סיום אשרת שהיה**

בנסיבות שלהלן:-

**אדם שהסתנן לישראל מסיבות השמורות עימו.**

**שהה כאן ועבד כאן במשך תקופה. באשרת שהיה זמנית שלא לצורך עבודה.**

**ביום מסוים הפסיק עבודתו,**

**כי ביקש לצאת מרצונו מישראל,**

**או**

**כי קיבל הוראה להתייצב במתקן השהיה בחולות, עד אשר יוחלט בעניינו או שיצא מישראל מרצונו -**

**יהיה זכאי לקבל פיצויי פיטורים.**

עמדה זאת מתבססת על הבסיסים הנורמטיביים בחוק ובפסיקה כלהלן:-

הבסיס הנורמטיבי בחוק לחובת פיצויי פיטורים:

**סע' 1 לחוק פיצויי פיטורים[[1]](#footnote-1)**

**סע' 8 לצו הרחבה בנוגע לפנסיה[[2]](#footnote-2)**

**אשר על כן**

חלק גדול מהסכום יועבר לאדם זה במסגרת הסכומים שהופרשו ונחסכו מכוח צו ההרחבה בעניין הפנסיה –

(בכפוף לכך שאין מניעה, כמפורט בצו, למסור לו את הכספים (לפי סע' 16 ו-17 לח' פיצויי פיטורים).

הוא יקבל רכיב זה (פיצויי הפיטורים שנחסכו לפי צו ההרחבה בנוגע לפנסיה), ביחד עם יתר הרכיבים שנחסכו בחסכון הפנסיוני בהתאם לצו, במועד סמוך ליציאתו מהארץ או במועד זכאותו לפנסיית זיקנה, כאמור בצו (במועד המוקדם).

אם לא הופרשו כספים כחוק בגין עבודתו של עובד זה לפי הוראות צו ההרחבה – העובד יהיה זכאי בהתאם להלכה הפסוקה[[3]](#footnote-3) לקבל את כל הכספים אשר לא הופרשו עד למועד סיום עבודתו, לרבות רכיב ההפרשה ע"ח פיצויי פיטורים – כאמור לעיל.

לגבי יתרת הפיצויים –

אלה ישולמו בהתאם לחוק[[4]](#footnote-4) ועל בסיס הקביעות הרלבנטיות של ביה"ד לעבודה[[5]](#footnote-5) בהם נקבע כי נכון וראוי לפרש המונח "פוּטַר" ככזה הכולל הפסקת יחסי עבודה בנסיבות של העסקת שוהה שלא כחוק אשר מסתיימת מחמת הרחקתו של השוהה מן הארץ.

לא מיותר לציין כי הלכה זאת - של חיוב מעסיקים לשלם לעובדים בנסיבות של הפסקת יחסי עבודה של עובדים זרים עם מעסיקיהם, שאינה נובעת למעשה מהאינטרס של העובדים, אלא ממימוש אינטרסים של המדינה – הוכרה ע"י ביה"ד גם בפסקי דין נוספים[[6]](#footnote-6), אשר בהם הובאה גם עמדת היועמ"ש ועמדת ארגוני המגזר השלישי.

1. הזכות לפיצויי פיטורים

   1. (א) מי שעבד שנה אחת ברציפות – ובעובד עונתי שתי עונות בשתי שנים רצופות – אצל מעביד אחד או במקום עבודה אחד ופוטר, זכאי לקבל ממעבידו שפיטרו פיצויי פיטורים. [↑](#footnote-ref-1)
2. 8. ההפקדות ותשלומי המעביד עבור רכיב פיצויי הפיטורים בהתאם לאמור בסעיף 7 לעיל, לא ניתנות להחזרה למעביד, למעט במקרה בו העובד משך כספים מקופת הגמל לפני שקמה לו או לשאיריו זכאות לקבלת כספים מקופת הגמל לפי תקנונה בשל אירוע מזכה בלבד.

   ״אירוע מזכה״ - מוות, נכות או פרישה בגיל 60 ויותר, ולמעט אם נשללה זכות העובד לפיצויי פיטורים בפסק דין מכח סעיפים 16 ו - 17 לחוק פיצויי פיטורים. [↑](#footnote-ref-2)
3. עע(ארצי) 633/09 – אולג לונגו; עע(ארצי) 137-08 – מטין אילינדז [↑](#footnote-ref-3)
4. סע' 14 לחוק פיצויי פיטורים ביחד עם סע' 9 לצו ההרחבה בנוגע לפנסיה [↑](#footnote-ref-4)
5. ובפרט בפסקי הדין שלהלן:- עע (ארצי) 145/07 - גדיק אוגוסטין נ' אהרון המל; עב (ת"א) 7205/02, נשוא הערעור בעע (ארצי) 145/07 [↑](#footnote-ref-5)
6. עע(ארצי) 633/09 – אולג לונגו; עע(ארצי) 137-08 – מטין אילינדז; עא (ת"א) 3375/07 – ארקוצ' אבאס [↑](#footnote-ref-6)